VEZNI TEKST – KONCERT

**V SLUŽBI ČLOVEKOVEGA DOSTOJANSTVA**

Pari:

* Jerneja Kunc in Mateja Goljevšček
* Mateja Goljevšček Miha Kavčič
* Miha Kavčič, Rezka Drmota
* Rezka Drmota, Lovro Skvarča
* Maja Nagode in Rezka Drmota
* Maja Nagode in Jože Treven
* Maja in Bogdan Žerjal
1. **PRITRKOVALCI**  pred začetkom napovedovanja

*Večerni zvon, iz temnih lin,
le vzbujaj mi, na dom spomin.

Na zlate dni, na vso mladost,
ko vzljubil sem, spoznal britkost.

Ko pa nekoč, slovo bom vzel,
večerni zvon, bo drugim pel.

Zato pa zvon, le zvoni mi,
na rodni zemlji  doni mi.*

*(slovenska narodna)*

1. **ZAČETEK – MAJA, JOŽE**

Pozdravljeni.

***Včasih čas prehitro beži,
včasih se zdi kot da spi...
Vsakdo mu da svoj obraz,
ki v sebi skriva zmago in poraz…..***

Kako hitro tečejo dnevi in leta in v čast nama je, da vas lahko pozdraviva na 20. Dobrodelnim koncertu naše Karitas. V naše druženje so nas pospremili naši rovtarski pritrkovalci in pritrkovalke.

Letošnje geslo je »V službi človekovega dostojanstva«. Človekovo dostojanstvo je vrednota, na kateri temelji delo Karitas.

V naši Karitas imamo 28 stalnih in 12 občasnih prostovoljcev, ki so vedno pripravljeni priskočiti na pomoč. Danes se bomo skozi naš koncert prepletli vsi povezovalci, ki smo v 21 letih delovanja Karitas v Rovtah stali prav tu na odru.

Predno pa nadaljujemo, med nami pozdravljamo:

* Našega nadškofa, monsinjorja Stanislava Zore
* predsednika Škofijske Karitas Ljubljana, gospoda Marka Čižmana
* Sodelavce Slovenske Karitas in tajnika Škofijske Karitas Ljubljana gospoda Jožeta Kern.
* našega gospoda župnika Janeza Petriča in vse duhovnike
* člane župnijskih Karitas;
* Poslance in poslanke državnega zbora NSi in SDS
* Predsednika krajevne skupnosti Rovte: gospoda Viktorja Trčka, župana občine Logatec: gospoda Berta Menarda.
* Direktorico logaškega Centra za socialno delo: gospo Tatjano Milavec;
* Direktorico zdravstvenega doma Logatec: gospo Matejo Kunc
* Kolektiv osnovne šole Rovte in ravnatelja: gospoda Mitjo Turka;
* Vse občinske svetnike ter predstavnike političnih strank;
* ter vse vas v dvorani in vse nastopajoče.
1. **Mladi Harmonikarji – MAJA, JOŽE**

 Primož Merlak je okoli sebe zbral kar nekaj harmonikarjev, ki nas bodo popeljali v začetek današnjega popoldneva. Pa jim prisluhnimo.

1. **OSNOVNA ŠOLA - REZKA, LOVRO**

- Človek si ne oblikuje vesti z učenjem na pamet, ampak predvsem ob dejanjih... Dobro človek odkrije, če ga dela. Življenje po vesti je najboljša pot do razvite in zrele vesti.

Učenci od 1. do 5. razreda, ki so vključeni v Damski krožek pod vodstvom Aleksandre Urbas, bodo nastopili z igrico Tinek.
Igra govori o nagajivem Tinku, ki nikoli ne pomaga ubogi mami. A ko sreča v gozdu tolovaje, spozna ...

1. **ANSAMBEL JAVOR MIHA, MATEJA**

"Dostojanstvo in veličina človeka je v tem, da s svojim razumom spozna različne možnosti, jih presodi in se svobodno odloči za to, kar se mu zdi prav." Alojzij Šuštar

Ansambel Javor prihaja iz Črnega Vrha nad Idrijo. Na nastopih izvajajo narodnozabavno in zabavno glasbo. Nam so danes pripravili dve skladbi in sicer polko Cvet pomladi in valček

Prijateljstvo nekaj velja.

1. **Perice iz Šentjošta – JERNEJA, LOVRO**

Ko se je pred dobrimi 25 leti rojevala samostojna slovenska država, je bil v Šentjoštu, organiziran prvi slovenski Demosov tabor. Vrh slovenske in češke vlade se je takrat peš povzpel na hrib Kogelč nad vasjo in prisluhnil kulturnemu in narodno buditeljskemu programu domačinov in okoličanov. Celotni dogodek je povezoval priznani TV voditelj Mito Trefalt.

Šentjoška dekleta so ob tem praznovanju prvič uprizorila kratko spevoigro z naslovom Perice, iz leta 1928, skladatelja Vinka Vodopivca in z besedilom Filipa Terčelja. Dodale so ji uvodno pesmico, z naslovom Jutro.

Ponovno so Perice zaživele po skoraj treh desetletjih, na začetku letošnjega leta in bile predstavljene na dveh dogodkih.

Danes resda nekoliko starejše, in že vse pridne mamice, pa so perice še vedno prepričljive s svojim jasnim in preprostim sporočilom, da so narava, delo in lepota srca tiste vrline, ki krasijo naš značaj in naš obraz.

Zapele in zaigrale bodo pod vodstvom Marte Kavčič Keršič.

1. **Ansambel Matjaža Koklja – MATEJA, JERNEJA**

Kako so že zrasli. Se spomnite mladega fanta Matjaža, ki je plezal po orodju v dvorani in tu igral harmoniko?
Pa dveh mladih deklet, Tanjo in Katjo, ki ta zelo lepo igrale na citre?

Danes so zopet tu. (Če bodo peli tudi 4 otroci), nadaljuješ:
tu so pa že tudi njihovi otroci.

Zaigrali in zapeli nam bodo pesem: Dan ljubezni.

1. **Mešani cerkveni pevski zbor z godali - JERNEJA IN MATEJA**

"Človek, rad te imam. Nihče ni tak kot ti. Edinstven, popolnoma izviren in neponovljiv. Zaradi mene ni treba, da si nezmotljiv, brez napak in popoln, kajti: Tako rad te imam." Phil Bosmans

Mešani cerkveni pevski zbor pod vodstvom Janeza Trevna, nam bodo skupaj z godalnim orkestrom zapeli….

1. **Nagovor nadškofa Stanislava Zoreta – MAJA, JOŽE**

Alenka Rebula je zapisala:

Žrtvujmo ponos za dostojanstvo.

Moj ponos trpi, ko delam napake, ko sem neuspešna, ko vidim, česa ne zmorem, ko me kritizirajo. Ponos trpi peklenske muke, ko doživljam ponižanje, in se spreminja v neobvladljivo bolečino, v bes in maščevalnost. V stiski mi ni v pomoč, preveč je zaposlen s svojo željo po uspehu, priznanju in povračilu.

Dostojanstvo pa je svetlo ogrinjalo, ki nikoli ne zdrsne z ramen.
Kritika postane samo upoštevanja vreden (ali nevreden) predlog.
Videti, česa ne morem, postane stik z realnostjo, in ta stik mi pomaga živeti v resnici.
Napaka mi govori, da sem zmotljiva kot vsi ljudje, in me poveže z njimi.
Ponižanja ni, je le človek, ki me morda hoče ponižati, a njegov namen še ni moja izkušnja. Če želim, lahko ostajam v svojem dostojanstvu in daleč od njegovega prezira.

Žrtvujmo svoj ponos za kaj drugega, kar je bolj blagodejno in nas varuje.
Častiti svojo človeško vrednost v vseh okoliščinah je velik dosežek.
Ogrnjeni z dostojanstvom lahko doživljamo svojo veličino tudi v najhujši poraženosti.

Tkanje tega ogrinjala traja in traja, a vsaka svetlobna nitka je večna.

Na oder vabiva Nadškofa Stanislava Zore.

1. **Tiana pevka (Tina Kadunc) – REZKA, MIHA**

Na svoji spletni strani je zapisala: »Kamorkoli zanesem svojo pesem, si želim zanesti tudi nekaj dobrega, nekaj tistega, kar poslušalcem lahko da le glasba. Govorim o čistosti človeške duše, o njenem čutenju, o intimnosti vsakega človeka. Če vstopim v ta prostor, se ga dotaknem in pustim pečat, je to največ, kar lahko storim z darom, ki sem ga prejela.«

Pevka Tiana nam bo zapela \_\_\_\_\_\_\_\_\_\_\_\_\_

**11. Fantovski zbor Dobrava – MATEJA, MIHA**

***Pozitivne misli rodijo pozitivne besede.
Pozitivne besede rodijo pozitivna dejanja.
Pozitivna dejanja bogatijo našo osebnost
in dvigujejo naše zavedanje.***

**12. Glasbena skupina Katrca MAJA , REZKA**

Skupina Katrca prihaja iz Vojnika pri Celju in je letos septembra zabeležila 10 let uspešnega delovanja. Pravkar promovira novo pesem z naslovom Supermen, za katero so posneli tudi videospot. Katrco sestavljajo Iztok Pantner, Dalibor Bedenik, Klavdija Winder Pantner, Samo Kotnik in Sašo Nunar. Zapeli nam bodo:

SUPERMEN

ZAKAJ TAJIŠ

**13. DUO Mir – MAJA, BOGDAN**

DUO MIR sestavljata Marija Milena Rupnik in Irena Lukan z Medvedjega Brda.

Čisto po naključju sta začeli s petjem na Gregorjevem sejmu v Logatcu pred 13 leti.

Njun repertoar obsega ljudske, posvetne, avtorske pesmi,- pesmi , ki so jima všeč.

Pojevta pri [sv.ma](http://sv.ma/)šah, pogrebih, porokah, praznovanjih,obletnicah.

Na praznovanjih pa z veseljem dodata še kakšen skeč ali  šalo.

Zapeli nam bosta:

SIROTA  ljudska

PRAVIJO DA JE LJUBEZEN  ( B. Midler)

**14. Ober's bend REZKA, MIHA**

***Nobena stvar ne naredi
človeka srečnejšega
kot njegovo lastno prepričanje,
da je naredil najboljše,
kar je mogel.***

Skupina Ober's band poznamo že kar nekaj čas, saj vestno skrbi za naše ozvočenje in se trudi po najboljših močeh. Prihajata iz Medvoških koncev. Danes nam bosta njuna člana Urban in Boštjan zaigrala…..

**15. ZAKLJUČEK – MAJA, JOŽE**

**Naše druženje je prišlo do konca.**

Preostane nam le še to, da se zahvalimo vsem našim nastopajočim, ki so prispevali svoj dragoceni čas in talente.

**Hvala vsem medijem, ki ste brezplačno vabili na naš koncert: radiem Ognjišče, Odmev-Primorski val, 94, Sori , Lepu Logatec, Družini ter Rovtam TV.**

Zahvaljujemo se tudi našim sponzorjem, ki so omogočili današnji koncert in tistim, ki nas podpirajo skozi celo leto.

**Naj jih naštejeva:**

* **Krajevna skupnost Rovte,**
* **Občina Logatec**
* **Gasilsko društvo Rovte,**
* Odbor Nsi Logatec
* Marko Logar s.p.
* Mizarstvo Hladnik
* Cvetličarna Anja,
* OŠ Rovte,
* M Sora Žiri
* **Gostilna Zajele,**
* **Gostilna pri Rezki,**
* **Bar Skvarča**
* Agencija Pav Vrhnika,
* Janez Marolt s.p.
* O.K.K. Kavčič, d.o.o. Petkovec
* **TIGRAD, d.o.o. Lavrovec**
* **Oblak Franc s.p. avtobusni prevozi**
* **Talg d.o.o. Petkovec**
* Petkovšek Mirko,
* Papirnica Lipa-Radomlje pri Preserjah
* Posamezni anonimni dobrotniki
* **Repatica, Peter Hladnik s.p.**
* **Robert Trpin s.p, Rovtarske Žibrše**
* Odbor SDS Logatec
* Združenje SAZAS

**Hvala Iztoku Mivšek za njegovo pomoč in Mariji Logar za izdelavo plakata ter Petru Hladniku za izdelavo vabil.**

***Na koncu so pomembne samo tri stvari;
Koliko si ljubil
kako nežno živel
in kako dostojanstveno si se rešil stvari,
ki ti niso bile namenjene.***

Ali

Ko zjutraj vstaneš, premisli, kakšno razpoloženje duha in srca hočeš tisti dan pokazati med delom in v odnosu do ljudi, s katerimi boš prišel v stik.

IZŽAREVAJ radost, ljubezen, mir in zaupanje. Naj se to vidi na tvojem obrazu. Skleni, da boš tako preživel ves dan.

Zdaj pa stopi k ogledalu in ugotovi, če lahko na svoj obraz, usta, v oči in držo prikličeš vsa našteta čustva. Ugotovi, kako se počutiš navznoter. Ugotovi, kakšen je tvoj zunanji videz.

Naslednji korak je preprosto ta, da pričneš svoj dan. Tisti hip, ko opaziš, da tvoja zunanjost ni več v skladu s tistim, kar si čutil zjutraj, ZAVRZI napačno podobo in takoj znova zavzemi držo, ki bo odsevala tvoje resnično bleščeče počutje.

Postopek ponavljaj skozi ves dan.
Gotovo boš presenečen nad odzivom ljudi in nad spremembo okolja.

SPREJMI takšen odnos do sveta, ki bo pospeševal srečne in polne stike z drugimi, pa boš prišel do drugačnega smisla notranjega miru, ki bo uveljavil harmonijo in red v vsem, kar počneš.

To je zelo učinkovita molitev, ti pa postajaš vse bolj zanesljivo sredstvo, s pomočjo katerega bo molitev uslišana…

IZŽAREVAJ, ZAVRZI, SPREJMI, samo tako boš vedel, da luč Resnice sveti skozte!

**16. Godba na pihala-MAJA, JOŽE**

S svojim nastopom bo poživel naš jubilejni koncert pihalni orkester Alpina Žiri pod vodstvom Branka Mrak. Orkester je bil ustanovljen leta 1947, vse od takrat pa neprekinjeno skrbi za godbeno tradicijo v Žireh.

Z njimi zakorakajmo v 21. dobrodelni koncert.